І як жа прыемна ўсведамляць, што ты ўмееш рабіць свята, дарыць радасць людзям! Думаецца мне, юныя артысты з беларускіх гуртоў “Зорачкi” ды “Купалiнка” ўжо ведаюць пра такое салодкае пачуццё. Вось і на пачатку чэрвеня будынак Палаца культуры, мастацтва і творчасці ў Тальяці поўніўся маладымі галасамі. Гэта ў залу прыходзілі гледачы, а юныя артысты — рыхтаваліся да выхаду на сцэну. Цікава заўжды назіраць, як яны, у яркіх і прыгожых строях, чакаюць пачатку канцэрта. А на гэты раз на свяце “Вместе весело шагать”, прысвечаным Міжнароднаму дню абароны дзяцей і Дню горада, выступалі ажно шэсць дзіцячых творчых калектываў.